SISUKORD

1. EELARVEMENETLUS 3

2. KASSAJÄÄK JA ASSIGNEERINGUTE HALDAMINE 5

3. EAGFI 2010. AASTA EELARVE TÄITMINE 9

4. MÄRKUSED 2010. AASTA EAGFI EELARVE TÄITMISE KOHTA 9

5. SIHTOTSTARBELISE TULU HALDAMINE 11

6. JAOTUS KULULIIKIDE KAUPA 12

1. LISA 2. LISA 3. LISA 4.-I LISA 4.-II LISA 5. LISA 6. LISA | EAGFI 2010. AASTA KULUKOHUSTUSTE ASSIGNEERINGUTE EELARVEMENETLUS EAGFi eelarve osa ELi 2004.–2010. aasta kogueelarves EAGFi eelarve täitmise analüüs – 2010. eelarveaasta EAGFi eelarve täitmise analüüs – 2010. eelarveaasta – sihtotstarbeline tulu. C4 EAGFI EELARVE TÄITMISE ANALÜÜS – 2010. EELARVEAASTA – SIHTOTSTARBELINE TULU. C5 EAGFI EELARVE TÄITMINE PEATÜKKIDE JA LIIKMESRIIKIDE KAUPA – 2010. EELARVEAASTA EAGFi kululiikide jaotuse muutumine eelarveaastatel 2005–2010 |

Märkus: Käesolevale aruandele on lisatud komisjoni üksikasjalik töödokument. Kõnealuse (ingliskeelse) töödokumendi terviktekst ja sellele lisatud (ingliskeelsed) tabelid on kättesaadavad põllumajanduse peadirektoraadi Euroopa veebilehel (http://ec.europa.eu/agriculture/fin/finrep_en.htm). |

EELARVEMENETLUS[1]

2010. aasta esialgne eelarveprojekt

Komisjon võttis vastu 2010. aasta esialgse eelarveprojekti ja esitas selle eelarvepädevatele institutsioonidele 29. aprillil 2009. Kulukohustuste assigneeringud, mis 2007.–2013. aasta finantsraamistiku rubriigist 2 rahastatavale Euroopa Põllumajanduse Tagatisfondile (edaspidi „EAGF”) on kavandatud, on kokku 43 744,9 miljonit eurot.

2010. aasta eelarveprojekt

Nõukogu võttis 2010. aasta eelarveprojekti vastu 2009. aasta juulis. EAGFi kulukohustuste assigneeringuid vähendati esialgse eelarveprojektiga võrreldes 354,9 miljoni euro võrra 43 389,98 miljonile eurole.

2010. aasta kirjalik muutmisettepanek

2009. aasta oktoobris võttis komisjon vastu 2010. aasta esialgse eelarveprojekti kirjaliku muutmisettepaneku nr 2, milles määrati EAGFi vajalikeks kulukohustuste assigneeringuteks 44 049,8 miljonit eurot, mida on 304,9 miljoni euro võrra rohkem kui esialgses eelarveprojektis. See suurenemine hõlmab peamiselt 280 miljoni euro suurust summat, mis on piimakriisi tõttu ette nähtud piimasektori eritoetuseks.

2010. aasta eelarve vastuvõtmine

Nõukogu teine lugemine toimus novembris 2009. EAGFi kulukohustuste assigneeringuid vähendati kirjaliku muutmisettepanekuga võrreldes 231 miljoni euro võrra 43 818,8 miljonile eurole;2 kõnealune summa sisaldas piimasektorile ettenähtud eritoetust 300 miljonit eurot ning EAGFi raamatupidamisarvestuse kontrollimise ja heakskiitmise negatiivseid kulusid -230 miljonit eurot.

Euroopa Parlament võttis 2010. aasta eelarve vastu täiskogu istungil 2009. aasta detsembris.

EAGFi kulukohustuste assigneeringud olid kokku 43 819,8 miljonit eurot. 4 395,3 miljonit eurot kulukohustuste investeeringute kogusummast oli ette nähtud peatüki 05 02 kohasteks turumeetmeteks ja 39 273,0 miljonit peatüki 05 03 kohasteks otsetoetusteks. Lisaks on 2010. aasta eelarves tervise- ja tarbijakaitse (poliitikavaldkond 17) kulukohustuste assigneeringuteks ette nähtud 371,9 miljonit eurot ning merendus- ja kalandusasjade (poliitikavaldkond 11) kulukohustuste assigneeringuteks 30,5 miljonit eurot.

Üksikasjalikuma teabe saamiseks vt 1. lisa.

EAGFi sihtotstarbeline tulu[2]

Vastavalt ühise põllumajanduspoliitika rahastamist käsitleva määruse (EÜ) nr 1290/2005 artiklile 34 käsitatakse vastavuse kontrolli otsuste kohastest finantskorrigeerimistest, eeskirjade eiramisest ja piimamaksust laekuvat tulu EAGFi kulude rahastamiseks määratud sihtotstarbelise tuluna. Sihtotstarbelist tulu saab kasutada kas osaliselt või täielikult EAGFi kulude katmiseks, kui eelarvepädevate institutsioonide eraldatud eelarveassigneeringutest ei piisa liikmesriikide kulude rahastamiseks. Juhul kui kogu tulu või osa sellest jääb kasutamata, kantakse see automaatselt üle järgmisse eelarveaastasse järgmise eelarveaasta vajaduste katmiseks.

2010. aasta eelarve koostamisel esitati prognoos nii 2010. eelarveaastal kogutava tulu kohta kui ka 2009. eelarveaastast 2010. eelarveaastasse ülekantava summa kohta. Seda hinnangut võeti arvesse, kui eelarvepädevad institutsioonid võtsid vastu 2010. aasta eelarve assigneeringud. Täpsemalt:

- vastavuse kontrolli kohastest korrigeerimistest ja eeskirjade eiramisest laekuva tulu suuruseks hinnati vastavalt 600,0 miljonit ja 91,0 miljonit eurot ning piimamaksust laekuva tulu suuruseks hinnati 98,0 miljonit eurot; seega hinnati, et 2010. eelarveaasta jooksul saadakse sihtotstarbelist tulu kokku 789,0 miljonit eurot;

- 2009. eelarveaastast 2010. eelarveaastasse eeldatavasti ülekantava sihtotstarbelise tulu suuruseks hinnati 133,0 miljonit eurot.

922,0 miljoni euro suurust kogusummat võeti arvesse, vähendades puu- ja köögiviljasektoris tootjaorganisatsioonide rakendusfondideks ning ühtseks otsemaksete kavaks taotletud assigneeringuid vastavalt 222,0 miljoni euro ja 700,0 miljoni euro võrra. Pärast kõnealuste summade arvessevõtmist eraldasid eelarvepädevad institutsioonid kõnealustele kavadele assigneeringuid vastavalt 547,0 miljoni euro ja 28 480,0 miljoni euro ulatuses.

Ajutised ümberkorraldusmaksed suhkrusektoris [3]

Nõukogu määruse (EÜ) nr 320/2006 artikli 11 kohaseid suhkrusektori ajutisi ümberkorraldusmakseid käsitatakse sihtotstarbelise tuluna, mis on ette nähtud suhkrusektori ümberkorraldusabi ja suhkruvaldkonna ümberkorraldusfondis ettenähtud muude toetuste rahastamiseks. Igal turustusaastal alates aastast 2006/2007 kuni aastani 2008/2009 seotakse kõnealused summad igas liikmesriigis ettevõtjatele määratud suhkru, inuliinisiirupi ja isoglükoosi kvootidega ning liikmesriikidel tuleb need fondi maksta kahes osas, vastavalt iga aasta 31. märtsiks ja 30. novembriks.

2010. aasta eelarve koostamisel hinnati kõnealuse aasta jooksul ELi eelarvesse ülekantava suhkrusektori ümberkorraldusmaksetest saadava tulu suuruseks 606,8 miljonit eurot. Samas eeldati ka, et 717,9 miljonit eurot kantakse 2009. eelarveaastast üle 2010. eelarveaastasse.

EAGFi eelarve osa ELi kogueelarves

EAGFi lõpliku eelarve (kulukohustuste assigneeringud) osa Euroopa Liidu 2004.–2010. aasta üldeelarves on esitatud 2. lisas.

KASSAJÄÄK JA ASSIGNEERINGUTE HALDAMINE

Assigneeringute haldamine

2010. eelarveaastal kasutada olnud assigneeringud:

eurodes |

Eelarve kulude jagu (1) | Kulukohustuste assigneeringud | Maksete assigneeringud | Eelarve tuluosa (sihtotstarbeline tulu) (2) | Prognoosid |

1. EAGFi esialgsed assigneeringud | 43 819 801 768 | 43 917 807 586 | 1. Vastavuse kontroll | 600 000 000 |

2. Paranduseelarved | 0 | 0 | 2. Eeskirjade eiramine | 91 000 000 |

3. EAGFi esialgsete assigneeringute vahesumma, millest | 43 819 801 768 | 43 917 807 586 |

3a. eelarve täitmise assigneeringud koostöös liikmesriikidega (välja arvatud TRDI EL 10) (3) | 43 360 100 000 | 43 360 100 000 | 3. Piimamaks | 98 000 000 |

3b. tsentraliseeritud eelarve täitmise assigneeringud (4) | 459 701 768 | 341 107 586 | 4. Ajutised ümberkorraldusmaksed suhkrusektoris (5) | 607 000 000 |

3c. TRDI EL 10 assigneeringud | 0 | 216 600 000 | Sihtotstarbelise tulu prognoos kokku | 1 396 000 000 |

4. Ülekandmine EAGFi / EAGFist aastas | -83 529 | 45 666 471 |

5. EAGFi lõplikud assigneeringud, millest | 43 819 718 239 | 43 963 474 057 |

5a. eelarve täitmise assigneeringud koostöös liikmesriikidega (välja arvatud TRDI EL 10) | 43 360 100 000 | 43 360 100 000 |

5b. tsentraliseeritud eelarve täitmise assigneeringud | 459 618 239 | 400 024 057 |

5c. TRDI EL 10 (6) assigneeringud | 0 | 203 350 000 |

(1) 2010. aasta eelarvesse kirjendatud assigneeringud, võttes arvesse 2010. aastal eeldatavasti kogutavate sihtotstarbeliste tulude prognoosi ja 2009. aasta eelarveaastast 2010. eelarveaastasse ülekantavat sihtotstarbelist tulu kooskõlas nõukogu määruse (EÜ) nr 1605/2002 artikliga 10. (2) Kogutava sihtotstarbelise tulu prognoos. Tulude reale ei ole tulusid kirjendatud (p.m.),[4] kuid prognoositav summa on märgitud eelarve selgitustes. (3) TRDI: maaelu arengu ajutine rahastamisvahend EL 10 jaoks. (4) 80 % kulukohustuste assigneeringutest on ette nähtud veterinaar- ja fütosanitaarmeetmete (poliitikavaldkond 17 tervise- ja tarbijakaitse) kuludeks . Ülejäänud assigneeringud on võrdsel määral seotud põllumajanduse ja maaelu arengu (poliitikavaldkond 05) poliitilise strateegia ja kooskõlastusmeetmetega ning merendus- ja kalandusasjade (poliitikavaldkond 11) kalandusturgude meetmetega. (5) Seda tulu kasutatakse suhkruvaldkonna ümberkorraldusfondi toetustega seotud kulude katmiseks. (6) Eelarveaasta jooksul vähendati esialgselt ettenähtud maksete assigneeringuid (216,6 miljonit eurot) sisemise eelarveülekande teel 203,35 miljoni euroni. |

2010. eelarveaastal kasutada olnud assigneeringute kasutamine:

eurodes |

Kulukohustuste assigneeringute kasutamine | Maksete assigneeringute kasutamine |

Eelarve täitmine koostöös liikmeriikidega (liigendamata assigneeringud): | 43 932 376 108.90 | 43 932 376 108.90 |

Tsentraliseeritud eelarve täitmise raames tehtud kulutused (1) | 443 936 238.44 | 344 004 974.21 |

TRDI EL 10 | 0.00 | 199 348 292.50 |

Kokku (sealhulgas suhkruvaldkonna ümberkorraldusfond) Suhkruvaldkonna ümberkorraldusfond Kokku (välja arvatud suhkruvaldkonna ümberkorraldusfond) | 44 376 312 347.34 330 297 466.97 44 046 014 880.37 | 44 475 729 375.61 330 297 466.97 44 145 431 908.64 |

(1) Tsentraliseeritud eelarve täitmise raames tehtud kulutused sisaldavad4,98 miljoni euro suurust summat, mida rahastatakse sihtotstarbelisest kulust.

2010. eelarveaastal kasutati kulukohustuste assigneeringuid kokku 44 376 312 347,34 euro ulatuses, samal ajal kui tegelikud maksete assigneeringud olid 44 475 729 375,61 eurot.

Eelarve täitmine – Komisjoni poolt tsentraliseeritud eelarve täitmise raames tehtud kulutused

miljonit |

Tsentraliseeritud eelarve täitmise raames tehtud kulutused | Kulukohustuste assigneeringud | Vabastatud summad | Maksete assigneeringud | Ülekandmised 2011. aastasse (2) |

Assigneeringud (C1) (1) | 459 618 239.00 | - | 400 024 057.00 | - |

Kasutamine (C1) | 438 956 113.58 | - | 314 076 513.37 | 31 740 465.18 |

Tühistatud assigneeringud | 20 662 125.42 | - | 85 947 543.63 | - |

(1) Hõlmab ülekandeid EAGFi / EAGFist: - 83 529 eurot kulukohustuste assigneeringuteks ja 58 916 471 eurot maksete assigneeringuteks. (2) 2011. aastasse kantakse üle üksnes liigendamata assigneeringud. |

2010. aasta eelarves oli tsentraliseeritud eelarve täitmisega seotud kuludeks ette nähtud 459,6 miljoni euro ulatuses kulukohustuste assigneeringuid. 2010. aastal tehti maksekohustusi 439 miljonit euro ulatuses. 20,6 miljoni euro suurune assigneeringute vahe tühistati. Ligikaudu 80 % kulukohustuste assigneeringutest on ette nähtud veterinaar- ja fütosanitaarmeetmete (poliitikavaldkond 17 tervise- ja tarbijakaitse) kuludeks. Ülejäänud assigneeringud on võrdsel määral seotud põllumajanduse ja maaelu arengu (poliitikavaldkond 05) poliitilise strateegia ja kooskõlastusmeetmetega ning merendus- ja kalandusasjade (poliitikavaldkond 11) kalandusturgude meetmetega.

Alates 2007. aastast ja kooskõlas finantsmääruse artikliga 149 on enamik EAGFi kulude assigneeringuid, mida komisjon on teinud seoses tsentraliseeritud eelarve täitmisega liigendatud assigneeringud. Automaatselt 2011. aastasse ülekantavad summad, mis on seotud liigendamata assigneeringutega, on 31,7 miljonit eurot.

Igakuised maksed

Igakuised maksed liikmesriikidele

Igakuised maksed tehtud kulude põhjal

Nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta)[5] artiklis 15 on sätestatud, et „komisjon teeb igakuised maksed liikmesriikide akrediteeritud makseasutuste kulude hüvitamiseks asjaomase kuu jooksul”. Igakuised maksed kantakse liikmesriikidele üle hiljemalt tehtud kulude järgse teise kuu kolmandal tööpäeval.

Igakuised maksed on juba tehtud netokulude (pärast tulude mahaarvamist) hüvitus, mis on liikmesriikide käsutusse antud nende poolt esitatavate igakuiste kuluaruannete alusel[6]. Kulude ja tulude igakuist kirjendamist kontrollitakse ja parandatakse üksikasjalike aruannete alusel[7]. Pealegi saab makse lõplikuks alles pärast raamatupidamisarvestuse kontrollimise ja heakskiitmise otsust.

Igakuiste maksete süsteemi kasutatakse maksete puhul, mida liikmesriigid tegid alates 16. oktoobrist 2009 kuni 15. oktoobrini 2010. Ülejäänud maksed teeb komisjon seoses piiratud hulga meetmetega.

2010. eelarveaastal tehtud igakuiste maksete netosumma oli 42 315 080 082,3 eurot.

Otsused 2010. aasta igakuiste maksete kohta

2010. eelarveaasta puhul võttis komisjon vastu kaksteist otsust igakuiste maksete kohta. Lisaks sellele otsustati 2010. aasta detsembris teha täiendav kuumakse, millega kohandati juba tehtud maksed asjaomasesse aastasse kirjendatavate kogukuludega.

EAGFi 2010. AASTA EELARVE TÄITMINE

Sissejuhatus

2010. põllumajandusaastat iseloomustas põllumajandustoodangu hindade tõus nii ELis kui ka maailmaturul. Põllumajandusturgudel valitsenud soodsat olukorda toetas ka üldine majandusolukord, kuna riigid hakkasid järk-järgult taastuma aastakümnete rängimast majanduskriisist. EAGFi kulude tase ja turumeetmeteks kasutatavad kulukohustuste assigneeringud jäid peaaegu 2009. aasta tasemele ning neid mõjutasid peamiselt suurenenud vajadus teraviljaga seotud sekkumise järele, tootjaorganisatsioonide rakendusfondid puu- ja köögiviljasektoris ning 2009. aastal piimasektoris komisjoni võetud meetmete puhul makstud toetus. Otsetoetuste puhul oli EAGFi kulude tase võrreldes 2009. aasta tasemega kõrgem, kuna kõnealuste maksete järkjärguline kohaldamine EL 12 riikides jätkus 2010. aastal.

EAGFi eelarveassigneeringute kasutamine

Eelarvet täideti mahus 44 046,0 miljonit eurot. Kulusid rahastati eelarve esialgsete assigneeringute kaudu, kasutades täies ulatuses sihtotstarbelist tulu 141,7 miljonit eurot, mis kanti üle 2009. aastast, ja osa 2010. aastal kogutud sihtotstarbelist tulu, mis moodustas 105,4 miljonit eurot 1 010,5 miljoni euro suurusest kogusummast.

Põllumajanduse ja maaelu arengu (poliitikavaldkond 05) puhul moodustasid turumeetmetega seotud kulud 3 983,8 miljonit eurot ja otsetoetustega seotud kulud 39 675,7 miljonit eurot. Otsetoetustega seotud kulud ületasid eelarveassigneeringuid ning see kaeti osaliselt muudest eelarvepunktidest ülekantud assigneeringutega ja osaliselt EAGFi sihtotstarbelise tuluga.

Lisaks sellele sisaldab eespool nimetatud eelarve täitmise kogusumma assigneeringuid kalanduse turumeetmeteks 30,4 miljoni euro ulatuses ning veterinaar- ja fütosanitaarmeetmeteks 359,9 miljoni euro[8] ulatuses.

Üksikasju eelarve täitmise kohta poliitikavaldkondade kaupa vt 3. lisa.

5. lisas on esitatud turumeetmete, otsetoetuste ja põllumajanduskulude auditi jaotus artiklite ja liikmesriikide kaupa.

MÄRKUSED 2010. AASTA EAGFI EELARVE TÄITMISE KOHTA

Järgneb 3. lisas esitatud üksikasjadel põhinev lühikommentaar põllumajanduseelarve täitmise kohta.

Peatükk 05 02: Sekkumised põllumajandusturgudel

Sissejuhatus

Selle eelarvevaldkonna kogumaksed olid 3 983,8 miljonit eurot ja neid rahastati 4 395,3 miljoni euro ulatuses eelarveassigneeringutest.Seega tehti assigneeringud kättesaadavaks muudest eelarvepunktidest ülekantud summadega, et katta vajalikud täiendavad summad seoses ühtse otsetoetuste kava ning EAGFi raamatupidamisarvestuse kontrollimise ja heakskiitmisega. Sihtotstarbelise kulu puhul kasutati 1,9 miljonit eurot puu- ja köögiviljasektori kulude katmiseks ning ülejääk kanti üle 2011. aastasse.

Teravili

Tulenevalt rikkalikust saagist ja teraviljahindade üldisest langusest oli eelarve ületäitmine kõnealuses sektoris tingitud peamiselt sellest, et sekkumisvarud suurenesid 1,56 miljonilt tonnilt aasta alguses ligikaudu 5,56 miljoni tonnile aasta lõpuks.

Toetused 1. lisas nimetamata toodetele

Liikmesriikide kulutused eksporditavates töödeldud põllumajandustoodetes sisalduvate piimatoodete eksporditoetuste maksmiseks olid kavandatust väiksemad, sest komisjon kehtestas 2009. aasta novembris toetusemääraks 0, kuna olukord piimaturul oli märkimisväärselt paranenud.

Toiduabiprogrammid

Eelarve kerge alatäitmine sektoris oli tingitud eelkõige asjaolust, et teatavad liikmesriigid ei rakendanud täielikult oma 2010. aastaks heakskiidetud teravilja ja lõssipulbri jaotuskava ning sellest, et deklareeriti kavandatust väiksemad 2010. aasta jaotustoimingutega seotud haldus-, ülekande- ja transpordikulud. Kõnealused kulud deklareeritakse eeldatavasti 2011. aastal.

Puu- ja köögivili

Eelarve ületäitmine kõnealuses sektoris oli peamiselt tingitud sellest, et liikmesriigid tegid heakskiidetud eelarveassigneeringutega võrreldes suuremaid makseid tootjaorganisatsioonide rakendusfondidega seotud kulude ning tootjarühmadele eeltunnustuse saamiseks antava toetuse katmiseks. Need suuremad maksed kaeti muudest eelarvepunktidest ülekantud assigneeringutega ning kõnealuse sektori jaoks eraldatud sihtotstarbelise tuluga.

Viinamarjakasvatussaadused

Selles sektoris rahastatakse esmaste meetmetena riiklikke tugiprogramme ja väljajuurimiskava. Liikmesriikide kulud seoses riiklike tugiprogrammidega olid kõnealustes programmides kavandatud summadest pisut väiksemad, kuid programme rakendati siiski rahuldavalt ligikaudu 99 % ulatuses prognoositavatest assigneeringutest. Ka olid liikmesriikide kulud seoses väljajuurimiskavale antava toetusega väiksemad kui eelarves selleks ettenähtud summa.

Piim ja piimatooted

Sektorile eraldatud assigneeringud põhinesid eeldatavatel vajadustel, mis tulenesid 2009. aastal piimaturul valitsenud keerulisest olukorrast. Hoolimata 2010. aastal sektoris tehtud ettenähtust suurematest maksetest, alakasutati heakskiidetud eelarveassigneeringuid eelkõige seetõttu, et olukord piimaturul võrreldes 2009. aasta lõpuga paranes märkimisväärselt, mistõttu komisjon kehtestas 2009. aasta novembris piimatoodete toetusemääraks 0 ning mille tõttu peatus lõssipulbri ja või riikliku ladustamise suurenemine. Seega olid liikmesriikide kulud eksporditoetustele väiksemad, kuna nii või kui ka lõssipulbri riiklikest varudest väljavõtmine põhjustas kõnealuste toodete riiklikust ladustamisest tulenevat üldist netotulu.

Peatükk 05 03: Otsetoetused

2010. aasta eelarve selle peatüki assigneeringud olid39 273,0 miljonit eurot ja maksete assigneeringud ligikaudu39 675,7 miljonit eurot. Näiline ületäitmine oli peamiselt tingitud ühtsest otsemaksete kavast (maksete assigneeringuid vähendati, et võtta arvesse sihtotstarbelist tulu) ning kaeti osaliselt 2010. aasta eelarves kõnealuse kava jaoks eraldatud sihtotstarbelisest tulust ja osaliselt muudest eelarvepunktidest ülekantud summadega.

Peatükk 05 07: Põllumajanduskulude audit

Artikkel 05 07 01: Põllumajanduskulude kontroll

See artikkel hõlmab peamiselt summasid, mis kanti EAGFi eelarvesse üle seoses raamatupidamisarvestuse korrigeerimise ja toetusesaajatele tehtavate maksete tähtaegade eiramisega. Korrigeerimiste lõplik kogusumma oli -54,2 miljonit eurot. Eelarvepädevate institutsioonide vastuvõetud 2010. aasta eelarveassigneeringud olid kõnealuste korrigeerimiste puhul - 310 miljonit eurot. Komisjon sulges kõnealuse konto, paigutades ümber 256 miljonit eurot, mis jäid kasutamata eelarve turusekkumiste osas.

SIHTOTSTARBELISE TULU HALDAMINE

EAGFi sihtotstarbeline tulu

2009. aastast 2010. aastasse tegelikult ülekantud sihtotstarbeline tulu oli 141,7 miljonit eurot, mida kasutati täies ulatuses 2010. aasta eelarveaasta kulude katteks kooskõlas finantsmääruse artikliga 10. Kõnealune summa hõlmas järgmisi kulusid: 0,7 miljonit eurot seoses tootjaorganisatsioonide rakendusfondidega, 140,7 miljonit eurot seoses ühtse otsemaksete kavaga, 0,1 miljonit eurot seoses eelmiste aastate raamatupidamisarvestuse kontrollimise ja heakskiitmisega ning 0,2 miljonit eurot seoses põllumajandusettevõtete struktuuri uuringutega.

2010. aastal koguti 1 010,5 miljoni euro ulatuses sihtotstarbelist tulu. Osa 2010. aastal kogutud sihtotstarbelisest tulust, mis moodustas 105,4 miljonit eurot, kasutati selleks, et katta aasta jooksul puu- ja köögiviljasektoris tehtud kulud ning ühtse otsetoetuste kavaga seotud kulud. 905,1 miljoni euro suurune ülejääk kantakse automaatselt üle järgmisse eelarveaastasse kõnealuse eelarveaasta kulude katmiseks.

Täpsema teabe saamiseks vt 4.-I lisa ja 4.-II lisa.

Ajutiste suhkrusektori ümberkorraldusmaksetega seotud sihtotstarbeline tulu

2010. aastal maksid liikmesriigid kokku 606,8 miljonit eurot sihtotstarbelist tulu,mis vastas esialgsele hinnangulisele summale. Lisaks sellele kanti 2009. aastast 2010. aastasse üle kokku 768,3 miljonit eurot sihtotstarbelist tulu. Seega oli 2010. aastal ELi eelarves ajutiste ümberkorraldusmaksetena tegelikult kokku 1 375,1 miljonit eurot saadaolevat sihtotstarbelist tulu. Pärast seda, kui suhkruvaldkonna ümberkorraldusfondi toetusesaajatele olid tehtud kõik toetusmaksed, oli ajutiste ümberkorraldusmaksete jääk 1 044,8 miljonit eurot, mis kanti üle 2011. aastasse.

Täpsema teabe saamiseks vt 4.-I lisa ja 4.-II lisa.

Suhkruvaldkonna ümberkorraldusfond

2010. eelarveaasta jooksul olid liikmesriigid teinud ligikaudu 330,3 miljoni euro eest netomakseid seoses suhkrutööstuse ümberkorraldamise, mitmekesistamise ning suhkru rafineerimisega. Kõnealused toetused maksti eespool osutatud tuludest, mis tulenesid ajutistest suhkrusektori ümberkorraldusmaksetest, täpsemalt sihtotstarbelisest tulust, mis kanti 2009. aastast üle 2010. aastasse.

Üksikasjalikuma teabe saamiseks vt 3. lisa.

JAOTUS KULULIIKIDE KAUPA

EAGFi kogukulud oli 44 046 miljonit eurot (välja arvatud suhkruvaldkonna ümberkorraldusfond). Allpool esitatakse jaotus kõige olulisemate kulukategooriate kaupa koos protsendimääraga, mis näitab kulude osakaalu EAGFi 2010. aasta kogukulust.

Ladustamine

Ladustamise kulud olid 93,6 miljonit eurot, st 0,21 % kogukulust. Kõnealused kulud olid seotud peamiselt teravilja, veini, oliiviõli ja juustu ladustamisega.

Eksporditoetused

Eksporditoetustele kulus 385,1 miljonit eurot, st 0,87 % kogukulust ning need olid seotud peamiselt piimatoodete, sealiha, I lisas nimetamata toodete ja veiseliha ekspordiga.

Muud turumeetmed

Lisaks ladustamisele ja eksporditoetustele olid muude turumeetmete kulud 3 454,8 miljonit eurot, st 7,84 % aasta kogukulust. See kululiik hõlmab peamiselt toiduabiprogrammidega, teravilja-, puu- ja köögivilja-, veini-, piima- ja piimatoodete-, veise- ja vasikaliha- ning sealihaturuga seotud kulusid. Kõnealuses kulus sisalduvad muud väiksemad summad ning see hõlmab põllumajanduskulude auditist tulenevaid korrektsioone.

Otsetoetused

Otsetoetuste kulud olid 39 675,7 miljonit eurot, st 90,1 % kogutulust.

Tsentraliseeritud eelarve täitmise raames tehtud otsekulud

Komisjon maksis otse 443,9 miljonit eurot kulusid, st 1,01 %, mis olid peamiselt veterinaar- ja fütosanitaarmeetmete ja põllumajandusliku raamatupidamise ja põllumajandusuuringutega seotud kulud.

Maaelu areng

2010. aasta eelarves ei nähtud ette kulukohustuste assigneeringuid seoses endise EAGGFi tagatisrahastuga[9]. Samal ajal deklareerisid liikmesriigid eelnevalt makstud summade tagasimaksmist 7,1 miljoni euro ulatuses.

Ajavahemikul 2005–2010 toimunud muutused asjaomaste kululiikide lõikes on esitatud 6. lisas.

[pic]

[pic]

[pic][pic]

[pic][pic][pic]

[1] Kõnealune menetlus on esitatud 1. lisas.

2 Piimasektorile ettenähtud eritoetus 300 miljonit eurot oli algselt reservis.

[2] Need summad ei ole kirjendatud eelarve tulude ridadel (artikkel 670, EAGFi sihtotstarbeline tulu), vaid need on märgitud kõnealust artiklit käsitlevates eelarveselgitustes.

[3] Need summad ei ole kirjendatud eelarve tulude ridadel (artikkel 680, ajutised ümberkorraldusmaksed suhkrusektoris), vaid need on märgitud kõnealust artiklit käsitlevates eelarveselgitustes.

[4] p.m.: märge „pro memoria”.

[5] ELT L 209, 11.8.2005, lk 1.

[6] Liikmesriigid esitavad kõnealused igakuised kuluaruanded kuu N+1 kümnendaks kuupäevaks.

[7] Liikmesriigid esitavad üksikasjalikud aruanded (vastavalt tabelile 104) kuu N+1 kahekümnendaks kuupäevaks.

[8] See summa sisaldab 4,8 miljonit eurot poliitikavaldkonna 17 makseid, võttes aluseks sihtotstarbelise tulu ülekandmised 2009. aastast 2010 aastasse ning 2010. aastal laekunud sihtotstarbelise tulu.

[9] Maaelu areng, mida rahastati endise Euroopa Põllumajanduse Arendus- ja Tagatisfondi tagatisrahastust (EAGGF) – programmitöö periood 2000–2006.